Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, pandemiak jaietan izan duen bilakaerari eta urtarrilaren bigarren hamabostaldirako aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Gabon jaiei hasiera eman dien astean, kutsatze-kopuruak gora egin du pixkanaka. Hori dela eta, abenduaren 26an murrizketak areagotu ziren.

Jaiak amaitu eta egun batzuetara, honako galdera hau egiten diogu Osasuneko kontseilariari:

Zer balorazio egiten duzu jaietako epidemiaren bilakaerari buruz, eta zer aurreikuspen egiten duzu urtarrilaren bigarren hamabostaldirako?

Iruñean, 2021eko urtarrilaren 5ean

Foru parlamentaria: Ana Ansa Ascunce